ai4bharat/Pralekha huggingface dataset:
রেলমন্ত্রক
মধ্য রেলের কিষাণ রেলের ১০০০তম পরিষেবার যাত্রার সূচনা
নতুন দিল্লি, ৩ ফেব্রুয়ারি, ২০২২
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর এবং রেলমন্ত্রী শ্রী অশ্বিনী বৈষ্ণব আজ ওয়েব লিঙ্কের মাধ্যমে মহারাষ্ট্রের সাবাদা থেকে দিল্লির আদর্শ নগর পর্যন্ত মধ্য রেলের কিষাণ রেলের ১০০০ তম পরিষেবার যাত্রা সূচনা করেছেন। সাবাদা থেকে আদর্শ নগর পর্যন্ত এই কিষাণ রেল ট্রেনটিতে ২৩টি কামরায় প্রায় ৪৫৩ টন কলা পরিবহণ করা হচ্ছে। এখনও পর্যন্ত মধ্য রেলের ১০০০টি কিষাণ রেল পরিষেবায় ৩ লক্ষ ৪৫ হাজার কৃষি পণ্য পরিবহণ করা হয়েছে।
এই উপলক্ষে কৃষি মন্ত্রী শ্রী তোমর বলেন, আমাদের দেশ মূলত কৃষি ভিত্তিক এবং প্রধানমন্ত্রী শ্রী নরেন্দ্র মোদীর সুদক্ষ নেতৃত্বে কৃষক কল্যাণে একাধিক উদ্যোগ গ্রহণ করা হয়েছে। তিনি বলেন, ফলমূল ও শাক-সব্জির মত পচনশীল কৃষিজ পণ্য স্বল্প খরচে দূরবর্তী স্থানে পৌঁছে দেওয়ার ক্ষেত্রে কিষাণ রেল যেমন কার্যকর হয়ে উঠেছে, তেমনই কৃষকরাও উৎপাদিত ফসলের ন্যায্য মূল্য পাচ্ছেন। শ্রী তোমর বলেন, প্রধানমন্ত্রী শ্রী মোদীর হাতে প্রথম কিষাণ রেল এবং ১০০তম কিষাণ রেলের যাত্রার সূচনার সময় তিনি উপস্থিত ছিলেন। এটা তাঁর কাছে সৌভাগ্যের।
অনুষ্ঠানে রেলমন্ত্রী শ্রী বৈষ্ণব বলেন, প্রধানমন্ত্রী সর্বদাই কৃষক কল্যাণের বিষয়টিতে সর্বোচ্চ অগ্রাধিকার দিয়ে থাকেন এবং তাদের কল্যাণে একাধিক পদক্ষেপ নিয়েছেন। দূরবর্তী স্থানে কৃষিজ পণ্য দ্রুত স্বল্প খরচে পৌঁছে দেওয়ার লক্ষ্যে কিষাণ রেল একটি গুরুত্বপূর্ণ পদক্ষেপ। তিনি জানান, মহারাষ্ট্রের জলগাঁওয়ের কলা জিআই ট্যাগ বা স্বতন্ত্র ভৌগলিক পরিচিতি পেয়েছে। তিনি জলগাঁওয়ের কৃষকদের অভিনন্দন জানিয়ে কিষাণ রেল পরিষেবাকে আরও উন্নত করতে পরামর্শ দেওয়ার আহ্বান জানান।
রেল প্রতিমন্ত্রী শ্রী রাওসাহেব দাদারাও পাটিল দানভে, সাংসদ সদস্য শ্রীমতী রক্ষা খাদসে কৃষক কল্যাণে রেল মন্ত্রকের এই উদ্যোগের প্রশংসা করেন।
CG/BD/AS/
(Visitor Counter : 99
প্রধানমন্ত্রীরদপ্তর
গুজরাটে মা ঊমিয়া ধাম উন্নয়ন প্রকল্পের শিলান্যাস অনুষ্ঠানে প্রধানমন্ত্রীর ভাষণ
পুণ্যার্থীরা এই প্রকল্পে আধ্যাত্মিক মানসিকতার পাশাপাশি, সমাজ সেবার লক্ষ্য নিয়ে অংশগ্রহণ করবেন
জৈবিক কৃষি কাজ পদ্ধতি গ্রহণে তিনি সাধারণ মানুষের প্রশংসা করেছেন
নয়াদিল্লি, ১৩ ডিসেম্বর, ২০২১
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে গুজরাটে ঊমিয়া মাতাধাম মন্দির ও মন্দির প্রাঙ্গণে মা ঊমিয়া ধাম উন্নয়ন প্রকল্পের শিলান্যাস করেন।
এই উপলক্ষে প্রধানমন্ত্রী বলেন, এই প্রকল্প সবকা প্রয়াসের এক উজ্জ্বল দৃষ্টান্ত। পবিত্র এই প্রকল্প সকলের প্রয়াসের মধ্য দিয়ে সম্পূর্ণ হবে। তিনি আরও বলেন, পুণ্যার্থীরা এই প্রকল্পের আধ্যাত্মিক মানসিকতার পাশাপাশি, সমাজ সেবার লক্ষ্য নিয়ে অংশগ্রহণ করবেন। কারণ, মানুষের সেবা করাই সবথেকে বড় আরাধনা।
প্রধানমন্ত্রী বলেন, একটা সময় ছিল যখন পরিবারে এমন এক কাঠামো গড়ে তোলা হ’ত, যাতে এক প্রজন্ম থেকে আরেক প্রজন্মের কাছে দক্ষতার জ্ঞান পৌঁছে দেওয়া যায়। এখন সামাজিক ব্যবস্থায় পরিবর্তন এসেছে। তাই, আমাদেরকে দক্ষতার জ্ঞান পরবর্তী প্রজন্মের কাছে পৌঁছে দিতে প্রয়োজনীয় ব্যবস্থা গ্রহণ করতে হবে।
বেটি বাঁচাও, বেটি পড়াও অভিযানের সময় উঁঝা সফরের কথা স্মরণ করে প্রধানমন্ত্রী বলেন, মহিলাদের জন্ম হার হ্রাস পাওয়া এটি গভীর উদ্বেগের বিষয়। কিন্তু, এখন এই পরিস্থিতি ধীরে ধীরে পাল্টাচ্ছে। মেয়েদের সংখ্যা ছেলেদের সমান হয়ে উঠছে। এজন্য তিনি সাধারণ মানুষকে ধন্যবাদ দেন। এই অঞ্চলে জলের ঘাটতি মোকাবিলায় মা ঊমিয়ার আশীর্বাদ ও পুণ্যার্থীদের সক্রিয় অংশগ্রহণের কথাও স্মরণ করেন। ড্রিপ ইরিগেশন ব্যবস্থা ব্যাপকভাবে গ্রহণ করার জন্য তিনি তাঁদের ধন্যবাদ দেন।
প্রধানমন্ত্রী বলেন, মা ঊমিয়া যদি আমাদের আধ্যাত্মিক দিশারি হন, তা হলে আমাদের ভূমিই আমাদের জীবন। এই অঞ্চলে সয়েল হেলথ কার্ড ব্যাপকভাবে গৃহীত হওয়ায় তিনি সন্তোষ প্রকাশ করেন। গুজরাটের উত্তরাঞ্চলে জৈব চাষাবাদ পদ্ধতি গ্রহণের জন্য তিনি সাধারণ মানুষের প্রতি আহ্বান জানান। তিনি বলেন, আপনারা দুই একর জমির মধ্যে এক একর জমিতে জৈবিক পদ্ধতিতে চাষাবাদ করে দেখুন এবং বাকি এক একর জমিতে প্রচলিত পদ্ধতিতে কৃষি কাজ করুন। এই পদ্ধতিতে আপনারা আরও এক বছর চাষ করে দেখুন। তা হলে আপনারা জৈব কৃষি কাজের সুফল উপলব্ধি করতে পারবেন। জৈব পদ্ধতিতে কৃষি কাজ না কেবল খরচ সাশ্রয় করে, সেই সঙ্গে জমির উর্বরতাও বাড়ায়। তিনি আগামী ১৬ ডিসেম্বর জৈব পদ্ধতিতে কৃষি কাজ সম্পর্কিত কৃষি কাজ অনুষ্ঠানে অংশগ্রহণের জন্যও তাঁদের আহ্বান জানান। শ্রী মোদী নতুন পদ্ধতিতে কৃষি কাজ ও শস্য চাষে বৈচিত্র্য আনার জন্যও তাঁদের অনুরোধ জানান।
CG/BD/SB
(
অর্থমন্ত্রক
কেন্দ্রীয় অর্থমন্ত্রী শ্রীমতী নির্মলা সীতারমন ২১ ও ২২ জুলাই অসম ও ত্রিপুরা সফরে যাবেন
নয়াদিল্লি, ২০ জুলাই, ২০২৩
কেন্দ্রীয় অর্থমন্ত্রী শ্রীমতী নির্মলা সীতারমন ২১ ও ২২ জুলাই দু’দিনের সফরে অসম ও ত্রিপুরা যাবেন। ২১ জুলাই গুয়াহাটিতে তিনি এক অনুষ্ঠানে কেন্দ্রীয় পরোক্ষ কর পর্ষদের কর্মীদের কর্মদক্ষতার স্বীকৃতিতে রাষ্ট্রপতির সম্মান প্রদান করবেন। এবার এই সম্মান পাচ্ছেন ২৯ জন। এই সমারোহে সম্মানীয় অতিথি হিসেবে উপস্থিত থাকবেন কেন্দ্রীয় অর্থ প্রতিমন্ত্রী শ্রী পঙ্কজ চৌধুরি। এছাড়াও থাকবেন রাজস্ব সচিব শ্রী সঞ্জয় মালহোত্রা এবং শ্রী বিবেক জহুরি প্রমুখ।
এরপর এই বিশিষ্টজনেরা আগরতলায় জিএসটি ভবনের উদ্বোধন অনুষ্ঠানে যোগ দিতে ত্রিপুরায় যাবেন। সফরের দ্বিতীয় দিন অর্থাৎ ২২ জুলাই-এ মাননীয় অর্থমন্ত্রী ত্রিপুরার শ্রীমন্তপুরে ইন্টিগ্রেটেড চেকপোস্ট পরিদর্শন করবেন।
CG/AC/DM/
(Visitor Counter : 34
প্রধানমন্ত্রীরদপ্তর
বিশ্ব বক্সিং প্রতিযোগিতায় স্বর্ণ পদক জয়ী বক্সার লভলীনা বরগোঁহাই-কে প্রধানমন্ত্রীর অভিনন্দন
নয়াদিল্লি, ২৬ মার্চ, ২০২৩
প্রধানমন্ত্রী শ্রী নরেন্দ্র মোদী বিশ্ব বক্সিং প্রতিযোগিতায় স্বর্ণ পদক জয় করায় বক্সার লভলীনা বরগোঁহাই-কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “অভিনন্দন @LovlinaBorgohai-কে বিশ্ব বক্সিং প্রতিযোগিতায় দুর্দান্ত ফলাফলের জন্য। তিনি তাঁর অসামান্য দক্ষতা প্রদর্শন করেছেন। ভারত তাঁর এই স্বর্ণ পদক জয়ে আনন্দিত”।
PG/PM/SB
(
স্বরাষ্ট্র মন্ত্রক
২০২২-এ তদন্তে শ্রেষ্ঠত্বের জন্য কেন্দ্রীয় স্বরাষ্ট্রমন্ত্রীর পদক প্রদান
নয়াদিল্লি, ১২ আগস্ট, ২০২২
১৫১ জন পুলিশ আধিকারিককে ২০২২ সালে তদন্তে শ্রেষ্ঠত্বের জন্য কেন্দ্রীয় স্বরাষ্ট্রমন্ত্রীর পদক প্রদান করা হয়েছে। । অপরাধের তদন্তে উচ্চ পেশাগত দক্ষতাকে এগিয়ে নিয়ে যাওয়ার পাশাপাশি তদন্তে শ্রেষ্ঠত্বকে চিহ্নিত করতে ২০১৮ সালে এই পদকের সূচনা করা হয়।
এই পুরস্কার প্রাপদের মধ্যে রয়েছেন সিবিআই-এর ১৫ জন, মহারাষ্ট্র পুলিশ থেকে ১১ জন, মধ্যপ্রদেশ এবং উত্তরপ্রদেশ পুলিশ থেকে ১০ জন, কেরল, রাজস্থান এবং পশ্চিমবঙ্গ পুলিশ থেকে ৮ জন করে। এছাড়া অন্যান্য রাজ্য/কেন্দ্রশাসিত অঞ্চল/ বিভিন্ন সংস্থা থেকে বাকিরা রয়েছেন। পদক প্রাপকদের মধ্যে ২৮ জন মহিলা পুলিশ আধিকারিক রয়েছেন।
নামের তালিকা দেখতে এই লিঙ্কে ক্লিক করুন https://pib.gov.in/PressReleasePage.aspx?PRID=1851166।
PG/AB/NS
(Visitor Counter : 108
তথ্যওসম্প্রচারমন্ত্রক
এখন সময় এসেছে এভিজিসি ক্ষেত্রের বিশেষজ্ঞদের ভারতীয় চলচ্চিত্রে কাজ করার : শ্রী জাভড়েকর
“ভারত ২০২১-এ গ্লোবাল মিডিয়া এবং ফিল্ম সামিট আয়োজন করবে
নয়াদিল্লি, ১৬ ডিসেম্বর, ২০২০
কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর আজ ভারতীয় শিল্প মহাসংঘ বা সিআইআই – এর বিগ পিকচার সামিট – এ ভাষণ দেন। দর্শক-শ্রোতাদের উদ্দেশে এক বার্তায় শ্রী জাভড়েকর এই সম্মেলন আয়োজনের জন্য সিআইআই – এর প্রশংসা করেন। তিনি আরও বলেন, “আমাদের দেশ যেখানে যোগাযোগ প্রযুক্তির অগ্রগতিতে অভূতপূর্ব সুবিধা রয়েছে। আর এই পরিবেশ বিনোদন ও গণমাধ্যম শিল্পের কাছে বড় সুযোগ এনে দিয়েছে”। শ্রী জাভড়েকর অ্যানিমেশন, ভিস্যুয়াল এফেক্ট, গেমিং এবং কমিক  সম্পর্কে বলেন, এটি একটি উদীয়মান ক্ষেত্র এবং ভারতীয় বিশেষজ্ঞরা সংশ্লিষ্ট ক্ষেত্রে সারা বিশ্বের চলচ্চিত্র প্রযোজকদের সবরকম সহায়তা করছেন। তিনি আরও বলেন, এখন সময় এসেছে এভিজিসি ক্ষেত্রের বিশেষজ্ঞ ও পেশাদারদের ভারতীয় চলচ্চিত্র শিল্পে আরও বেশি সক্রিয় অংশগ্রহণ করা, যাতে ভারতীয় সিনেমায় অ্যানিমেশন ও গ্রাফিক্সের ব্যবহার কয়েক গুণ বাড়ানো যায়।
বোম্বে আইআইটি-র সঙ্গে সহযোগিতায় শীঘ্রই এভিজিসি ক্ষেত্রের একটি উৎকর্ষ কেন্দ্র গড়ে তোলার ব্যাপারে সরকারি সিদ্ধান্তের কথা জানিয়ে শ্রী জাভড়েকর বলেন, এই উৎকর্ষ কেন্দ্রটি চলচ্চিত্র শিল্পের সঙ্গে যুক্ত শিল্পোদ্যোগী মনোভাবের প্রসার ঘটাবে এবং স্টার্ট আপ ক্ষেত্রকে উৎসাহিত করবে।
তথ্য ও সম্প্রচার মন্ত্রী আগামী বছরের গোড়ায় গোয়ায় আয়োজিত ৫১তম ভারত আন্তর্জাতিক চলচ্চিত্র উৎসবে অংশগ্রহণের জন্য আজকের বিগ পিকচার সামিটে যোগদানকারী সকলকে আমন্ত্রণ জানান। তিনি আরও জানান, ২০২২ সালে কান চলচ্চিত্র উৎসবের ৭৫তম বার্ষিকীতে ভারতের পক্ষ থেকে একটি বিশেষ প্যাভিলিয়ন দেওয়া হবে। এছাড়াও, আগামী বছর ভারত গ্লোবাল মিডিয়া ও ফিল্ম সামিট আয়োজন করবে বলেও তিনি জানান।
বিগ পিকচার সামিটে অংশ নিয়ে মন্ত্রকের সচিব শ্রী অমিত খারে ব্যবসায়িক বিধি বরাদ্দে সংশোধনের প্রসঙ্গ উল্লেখ করে বলেন, এর ফলে চলচ্চিত্রের যাবতীয় বিষয়বস্তু তথ্য অ সম্প্রচার মন্ত্রকের প্ল্যাটফর্মে রাখা সম্ভব হবে। মন্ত্রকের গুরুত্বপূর্ণ ভূমিকার কথা উল্লেখ করে শ্রী খারে বলেন, চলচ্চিত্র শিল্পে সরকার সুবিধাদাতার ভূমিকা পালন করে। বিভিন্ন মন্ত্রকের মধ্যে তথ্য ও সম্প্রচার মন্ত্রকের প্রভাব সর্বাধিক বলে মন্তব্য করে মন্ত্রকের সচিব বলেন, বেসরকারি ক্ষেত্রের সক্রিয় অংশগ্রহণই মন্ত্রক সম্পর্কে এই প্রভাব সৃষ্টি হয়েছে। এ সম্পর্কে তিনি বলেন, ভারতে যত চলচিত্র প্রযোজনা হয়, তার অধিকাংশই বেসরকারি ক্ষেত্রের সহযোগিতায়। এমনকি, প্রসার ভারতী বাদে যাবতীয় চ্যানেল এবং ওটিটি প্ল্যাটফর্ম সম্পূর্ণভাবে বেসরকারি পরিচালনাধীন।
শ্রী খারে বলেন, গণমাধ্যম ও বিনোদন শিল্পের অগ্রগতি হয়েছে। তাই, এই দুটি শিল্প ক্ষেত্রকে সুবিধা দেওয়া আবশ্যক। বর্তমান মহামারী সম্পর্কে শ্রী খারে বলেন, অভাবনীয় এই পরিস্থিতি ভারতে শিক্ষামূলক প্রযুক্তি এবং কল্পক্রীড়া ক্ষেত্রে নতুন সুযোগ এনে দিয়েছে।
২০২২ সালে ভারতের স্বাধীনতার ৭৫তম বার্ষিকী উদযাপন দেশে ও বিদেশে আয়োজন করা হবে বলে জানিয়ে শ্রী খারে গণমাধ্যম ও বিনোদনের মতো ভারতের সফটপাওয়ার ক্ষেত্রে শিল্প সংস্থাগুলিকে সবরকম সাহায্যের আহ্বান জানান। আসন্ন ৫১তম ভারত আন্তর্জাতিক চলচ্চিত্র উৎসবে বিগ পিকচার সামিটে অংশগ্রহণকারী সকলকে অংশ নেওয়ার আন্তরিক আহ্বান জানান শ্রী খারে। এই সামিটে প্রসার ভারতীর সিইও শ্রী শশী শেখর ভেম্পাতি উপস্থিত ছিলেন।
প্রধানমন্ত্রীরদপ্তর
ইউনেস্কোর অতুলনীয় ঐতিহ্যের তালিকায় কলকাতার দুর্গাপূজা স্থান করে নেওয়ায় প্রধানমন্ত্রীর সন্তোষ প্রকাশ
নতুনদিল্লি, ১৫ই ডিসেম্বর, ২০২১
প্রধানমন্ত্রী শ্রী নরেন্দ্র মোদী ইউনেস্কোর অতুলনীয় ঐতিহ্যের তালিকায় কলকাতার দুর্গাপূজা স্থান করে নেওয়ায় সন্তোষ প্রকাশ করেছেন।
ইউনেস্কোর এক ট্যুইট বার্তার জবাবে প্রধানমন্ত্রী বলেছেন,
“প্রত্যেক ভারতীয়ের জন্য গর্ব ও আনন্দের বিষয়! দুর্গাপূজা আমাদের সাংস্কৃতিক ও আত্মিক বৈশিষ্ট্যর শ্রেষ্ঠ দিকগুলিকে তুলে ধরে। আর, কলকাতার দুর্গাপূজার অভিজ্ঞতা প্রত্যেকের থাকা উচিৎ"।
CG/CB/
(
কেন্দ্রীয়মন্ত্রিসভা
স্বাস্থ্যক্ষেত্রে সহযোগিয়তা বৃদ্ধির জন্য ভারত এবং কোট ডি’লভয়র-এর মধ্যে সমঝোতায় অনুমোদন কেন্দ্রীয় মন্ত্রিসভার
নয়াদিল্লি, ৪ মার্চ, ২০২০
স্বাস্থ্যক্ষেত্রে সহযোগিতা বৃদ্ধির জন্য ভারতের স্বাস্থ্য ও পরিবারকল্যাণ মন্ত্রক এবং কোট ডি’লভয়র -এর স্বাস্থ্য ও জনস্বাস্থ্য মন্ত্রকের মধ্যে সমঝোতাপত্রে অনুমোদন দিয়েছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরোহিত্যে আজ মন্ত্রিসভার বৈঠক অনুষ্ঠিত হয়।
এই সমঝোতার ফলে দুই দেশের মধ্যে চিকিৎসক, চিকিৎসা-আধিকারিক, স্বাস্থ্যক্ষেত্রের সঙ্গে যুক্ত ব্যক্তি এবং আধুনিক চিকিৎসা প্রযুক্তি ক্ষেত্রে বিশেষজ্ঞ, নিউক্লিয়ার মেডিসিন, কার্ডিয়াক সার্জারি, নেফ্রোলজি, হেমোডায়ালিসিস এবং চিকিৎসা গবেষণায় যুক্ত ব্যক্তিদের আদানপ্রদান ও প্রশিক্ষণ সম্ভব হবে। ওষুধ এবং ওষুধ প্রস্তুতকারী শিল্পের ক্ষেত্রে বিধিনিয়ম, মানবসম্পদ উন্নয়নে সহযোগিতা, ওষুধ এবং স্বাস্থ্য সংক্রান্ত গবেষণার উন্নয়ন, জনস্বাস্থ্য পরিষেবার উন্নতি সম্ভব হবে। একইসঙ্গে, জেনেরিক এবং অত্যাবশ্যকীয় ওষুধ কেনা, ওষুধ সরবরাহ, এইচআইভি/এডস প্রতিরোধে গবেষণা ও সহযোগিতা সম্ভবপর হবে দুই দেশের মধ্যে। প্রাথমিক স্বাস্থ্য পরিষেবার ক্ষেত্রে পরিষেবা প্রদান সম্ভবপর হবে। হাসপাতাল এবং জনস্বাস্থ্য পরিষেবা কেন্দ্র কিভাবে পরিচালিত হয় সে বিষয়ে তথ্যের আদানপ্রদান সম্ভবপর হবে। এই চুক্তির ফলে হাসপাতাল বর্জ্য ব্যবস্থাপনার অভিজ্ঞতা আদানপ্রদান, স্বাস্থ্য ব্যবস্থাপনার উন্নতি, রোগ প্রতিরোধ, অসংক্রামক রোগ প্রতিরোধ এবং স্বাস্থ্যক্ষেত্রের পেশাগত উন্নতিও সম্ভব হবে।
দুই দেশের মধ্যে স্বাস্থ্যক্ষেত্রে সহযোগিতা বৃদ্ধির লক্ষ্যে আগামীদিনে একটি কার্যকরী দল গঠন করা হবে। তারা এই চুক্তি রূপায়ণের বিষয়টি খতিয়ে দেখবে।
SDG/SS/DM
(Visitor Counter : 86
কৃষিমন্ত্রক
কেন্দ্রীয় কৃষি মন্ত্রী খরিফ অভিযান ২০২২-এ কৃষি কাজ সম্পর্কিত জাতীয় সম্মেলনের উদ্বোধন করেছেন
২০২১-২২ এ দেশে রেকর্ড পরিমাণ খাদ্যশস্য, ডালশস্য ও তৈল বীজ উৎপাদিত হবে
নয়াদিল্লি, ১৯ এপ্রিল, ২০২২
কেন্দ্রীয় কৃষি মন্ত্রী শ্রী নরেন্দ্র সিং তোমর আজ নতুন দিল্লিতে এনএএসসি কমপ্লেক্সে খরিফ অভিযান ২০২২-২৩ এ কৃষি কাজ সম্পর্কিত জাতীয় সম্মেলন উদ্বোধন করেন। দ্বিতীয় আগাম হিসাব  অনুযায়ী, দেশে মোট খাদ্যশস্য উৎপাদনের পরিমাণ ৩ হাজার ১৬০ লক্ষ টন হবে বলে অনুমান করা হয়েছে, যা সর্বকালীন রেকর্ড হতে চলেছে। আলোচ্য সময়ে ডালশস্যের উৎপাদন ২৬৯.৫০ লক্ষ টন এবং তৈলবীজ উৎপাদন ৩৭১.৫০ লক্ষ টন হবে বলে অনুমান করা হয়েছে। ২০২০-২১ এ তৃতীয় আগাম হিসাব অনুযায়ী, উদ্যানজাত ফসলের উৎপাদন পরিমাণ দাঁড়াবে ৩৩১০.৫০ লক্ষ টন, যা সর্বকালীন রেকর্ড হতে চলেছে। কৃষকদের উৎপাদন খাতে খরচ কমাতে কীটনাশক ও সারের যোগান সুনিশ্চিত করতে কেন্দ্র ও রাজ্যগুলিকে একযোগে কাজ করার পরামর্শ দেন। তিনি ইউরিয়ার পরিবর্তে ন্যানো-ইউরিয়ার ব্যবহার বাড়াতে কৌশল প্রণয়নের কথা বলেন। প্রাকৃতিক ও জৈব কৃষি কাজে সরকারের অগ্রাধিকার অব্যাহত থাকবে বলেও তিনি জানান। রপ্তানি প্রসঙ্গে শ্রী তোমর বলেন, কৃষিজ পণ্যের রপ্তানি বেড়েছে। তবে, গুণগতমানের কৃষিজ পণ্য রপ্তানিতে গুরুত্ব দিতে হবে, যাতে আন্তর্জাতিক বাজারের সঙ্গে প্রতিযোগিতায় টিকে থাকতে পারে। পক্ষান্তরে, রপ্তানিকারী ও কৃষক উভয়পক্ষই লাভবান হবেন।
আসন্ন শস্য মরশুমে বিভিন্ন শস্যের চাষ ও উৎপাদন পর্যালোচনা করতেই এই সম্মেলন আয়োজন করা হয়েছে। কৃষিজ পণ্যের উৎপাদন ও উৎপাদনশীলতা বাড়াতে অভিনব প্রযুক্তি গ্রহণ এবং প্রয়োজনীয় কাঁচামালের যোগান অব্যাহত রাখতে রাজ্য সরকারগুলির সঙ্গে আলাপ-আলোচনা চলছে। শস্য চাষের পরিকল্পনার উপর ভিত্তি করে সরকার অ্যাগ্রো-ইকোলজিকাল বা কৃষি বাস্তুতন্ত্রের ক্ষেত্রে অগ্রাধিকার দিচ্ছে, যাতে তৈলবীজ ও ডালশস্যের ঘাটতি মেটানো যায়। একইভাবে, রপ্তানি বাবদ আয় বাড়ানো যায়। তৈলবীজ ও ডালশস্য উৎপাদনে স্বনির্ভরতা অর্জনে সরকার কৃষিজ ফসলে আরও বৈচিত্র্য আনার উপর গুরুত্ব দিচ্ছে। একইভাবে, পামতেল উৎপাদনে অগ্রাধিকার দেওয়া হচ্ছে। শস্য বৈচিত্র্যকরণ কর্মসূচির জন্য জাতীয় নীতি-কাঠামো প্রণয়নের কাজ চূড়ান্ত করতে বিভিন্ন রাজ্য, গবেষক, শিল্প সংস্থা ও নীতি প্রণেতাদের সঙ্গে একাধিক বৈঠক হয়েছে। কৃষি কাজকে আরও লাভজনক করে তুলতে এবং বিভিন্ন ধরনের কৃষিজ পণ্যের ঘাটতি দূর করে স্বনির্ভরতা অর্জনের জন্য সমস্ত রাজ্যকে একযোগে কাজ করতে হবে বলেও কৃষি অভিমত প্রকাশ করেন।
জাতীয় স্তরের এই সম্মেলনে ২০২২-২৩ এ ৩ হাজার ২৮০ লক্ষ টন খাদ্যশস্য উৎপাদনের লক্ষ্যমাত্রা ধার্য হয়েছে। একইভাবে, আলোচ্য বছরে ২৯৫.৫০ লক্ষ টন ডালশস্য ও ৪১৩.৪০ লক্ষ টন তৈলবীজ উৎপাদনের লক্ষ্য স্থির হয়েছে। পুষ্টিকর দানাশস্যের উৎপাদন পরিমাণ ২০২১-২২ এর ১১৫.৩০ লক্ষ টন থেকে বাড়িয়ে ২০২২-২৩ এ ২০৫ লক্ষ টন করার লক্ষ্য নেওয়া হয়েছে।
সম্মেলনে কেন্দ্রীয় কৃষি ও কৃষক কল্যাণ মন্ত্রকের সচিব শ্রী মনোজ আহুজা বলেন, দেশে ২০১৫-১৬ থেকেই খাদ্যশস্য উৎপাদনে ক্রমবর্ধমান অগ্রগতির ধারা অব্যাহত রয়েছে। এমনকি, গত ছ’বছরে খাদ্যশস্যের উৎপাদন ২৫১.৫৪ মিলিয়ন টন থেকে ২৫ শতাংশ বেড়ে ৩১৬.০১ মিলিয়ন টন হয়েছে। এমনকি, তৈলবীজ উৎপাদনের ক্ষেত্রেও ক্রমবর্ধমান অগ্রগতির ধারা অব্যাহত রয়েছে। ২০১৫-১৬’তে তৈলবীজ উৎপাদনের পরিমাণ ২৫.২৫ মিলিয়ন টন থেকে ৪২ শতাংশ বেড়ে ২০২১-২২ এ ৩৭.১৫ মিলিয়ন টন হয়েছে। একইভাবে, ভারত থেকে কৃষিজ পণ্য সামগ্রী রপ্তানির পরিমাণ ২০২১-২২ এ ১৯.৯২ শতাংশ বেড়ে ভারতীয় মুদ্রায় ৩ লক্ষ ৭৬ হাজার ৫৭৫ কোটি টাকায় দাঁড়িয়েছে। আলোচ্য সময়ে গম, বিভিন্ন ধরনের দানাশস্য, চাল , কাঁচা তুলো, টাটকা শাক-সব্জি এবং প্রক্রিয়াজাত শাক-সব্জির রপ্তানিতে ইতিবাচক অগ্রগতি হয়েছে।
CG/BD/SB
(Visitor Counter : 188
উপ-রাষ্ট্রপতিরসচিবালয়
বুদ্ধ পূর্ণিমার প্রাক্কালে জনগণকে শুভেচ্ছা জানালেন উপ-রাষ্ট্রপতি
নয়াদিল্লি, ১৭ মে, ২০১৯
উপ-রাষ্ট্রপতি শ্রী এম ভেঙ্কাইয়া নাইডু পবিত্র বুদ্ধ পূর্ণিমা উপলক্ষে সকলকে শুভেচ্ছা জানিয়েছেন। এক বার্তায় শ্রী নাইডু বলেছেন, “ভগবান বুদ্ধ ছিলেন এই বিশ্বের সর্বাধিক স্বতন্ত্র ও বর্ণময় আধ্যাত্মিক গুরু। তাঁর অহিংসা ও করুণার বার্তা সমগ্র বিশ্ববাসীকে প্রেরণা যুগিয়ে যাবে।
আনন্দের এই মুহূর্তে আসুন আমরা ভগবান বুদ্ধের ধর্ম, করুণা ও মৈত্রির দেখানো পথ অনুসরণ করি।”
CG/BD/DM
(Visitor Counter : 81
মন্ত্রিসভারঅর্থনৈতিকবিষয়সংক্রান্তকমিটি
প্রসার ভারতীর সম্প্রচার পরিকাঠামোকে উন্নত করে তুলতে ২,৫৩৯ কোটি ৬১ লক্ষ টাকার বিনিয়োগ প্রস্তাবে সম্মতি কেন্দ্রীয় মন্ত্রিসভার
নয়াদিল্লি, ৪ জানুয়ারি, ২০২৩
প্রসার ভারতীর পরিকাঠামো উন্নয়নে ২,৫৩৯ কোটি ৬১ লক্ষ টাকা ব্যয় করা হবে। এ সম্পর্কিত একটি প্রস্তাব আজ অনুমোদিত হল কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে। ‘ব্রডকাস্টিং ইনফ্রাস্ট্রাকচার অ্যান্ড নেটওয়ার্ক ডেভেলপমেন্ট’  – এই কেন্দ্রীয় প্রকল্পটির আওতায় আকাশবাণী ও দূরদর্শনের উন্নত পরিকাঠামো গড়ে তুলতে বরাদ্দকৃত অর্থকে কাজে লাগানো হবে। প্রচার ও সম্প্রচার পরিকাঠামোর প্রসার ও বিকাশ, প্রচারসূচির কাঠামো উন্নয়ন এবং অন্যান্য আনুষঙ্গিক কর্মসূচির রূপায়ণে মঞ্জুরিকৃত অর্থ বিনিয়োগ করা হবে।
প্রসঙ্গত উল্লেখ্য, প্রসার ভারতী হল দেশের একটি সরকারি পর্যায়ের সম্প্রচার সংস্থা। এর আওতায় আকাশবাণী ও দূরদর্শনের মাধ্যমে তথ্যের যোগান, শিক্ষামূলক অনুষ্ঠান ও বিনোদনের আয়োজন করা হয়। দেশের প্রত্যন্ত এলাকার মানুষও তা দেখার ও শোনার সুযোগ পেয়ে থাকেন। এছাড়াও, সাধারণ মানুষের কাছে স্বাস্থ্য সম্পর্কিত বিভিন্ন বার্তাও পৌঁছে দেওয়া হয় আকাশবাণী ও দূরদর্শনের মাধ্যমে। কোভিড অতিমারীকালে সচেতনতা প্রসারের ক্ষেত্রে এক গুরুত্বপূর্ণ ভূমিকা পালন করেছিল এই দুটি সম্প্রচার সংস্থা।
বর্তমানে দূরদর্শনের রয়েছে ৩৬টি টেলিভিশন চ্যানেল। এর মধ্যে ২৮টিই হল আঞ্চলিক পর্যায়ের চ্যানেল। অন্যদিকে, ৫০০টি সম্প্রচার কেন্দ্রের মাধ্যমে আকাশবাণীর অনুষ্ঠান প্রচার করা হয়। পরিকাঠামো উন্নয়নের সঙ্গে সঙ্গে আকাশবাণীর এফএম প্রচার তরঙ্গের মাধ্যমে সম্প্রচার বৃদ্ধি পেয়ে দাঁড়াবে প্রায় ৬৬ শতাংশের মতো।
আকাশবাণী ও দূরদর্শনের বর্তমান পরিকাঠামোকে অত্যাধুনিক করে গড়ে তোলা হলে পরোক্ষভাবে কর্মসংস্থানের সুযোগও নানাভাবে সম্প্রসারিত হওয়ার সম্ভাবনা রয়েছে। আকাশবাণী ও দূরদর্শনের উন্নয়ন ও আধুনিকীকরণে কেন্দ্রীয় সরকার বরাবরই প্রতিশ্রুতিবদ্ধ। বিভিন্ন সময়ে নানাভাবে প্রসার ভারতীর উন্নয়নকে বিশেষ গুরুত্বের সঙ্গেই বিবেচনা করা হয়।
PG/SKD/DM
(
প্রধানমন্ত্রীরদপ্তর
গগনযান হবে একবিংশ শতাব্দীতে ভারতের ঐতিহাসিক সাফল্য : প্রধানমন্ত্রী নতুন দশকের প্রথম ‘মন কি বাত’ – এ এই প্রকল্প নিয়ে আলোচনা
নয়াদিল্লি, ২৬ জানুয়ারি, ২০২০
প্রধানমন্ত্রী শ্রী নরেন্দ্র মোদী নতুন বছর ও নতুন দশকের তাঁর প্রথম ‘মন কি বাত’অনুষ্ঠানে গগনযান প্রকল্প নিয়ে আলোচনা করেন।
তিনি বলেন, ২০২২ সালে ভারত যখন স্বাধীনতার ৭৫ বছর উদযাপন করবে, তখন দেশ ‘ভারতবাসী হিসাবে গগনযান প্রকল্পের মাধ্যমে মহাকাশে যাওয়ার শপথ পূর্ণ করবে।
তিনি বলেন, ‘একুশ শতকে ভারতের বিজ্ঞান ও প্রযুক্তি ক্ষেত্রে গগনযান প্রকল্প হবে একটি ঐতিহাসিক সাফল্য। নতুন ভারতের কাছে এটি দিক-নির্দেশিকা উদাহরণ হবে”।
প্রধানমন্ত্রী ভারতীয় বিমানবাহিনীর চার বিমানচালকের প্রশংসা করেন, যাঁরা এই প্রকল্পে নভঃচর হিসাবে নির্বাচিত হয়েছেন। এরা রাশিয়ায় প্রশিক্ষণ নিতে যাবেন।
“এই সম্ভাবনাময় তরুণরা ভারতের দক্ষতা, মেধা, ক্ষমতা, সাহস ও স্বপ্ন পূরণের প্রতীক। আগামী কয়েক দিনের মধ্যেই রাশিয়ায় আমাদের এই চার বন্ধু প্রশিক্ষণ নিতে যাবেন। এর ফলে, ভারত – রাশিয়ার সৌহার্দ্যপূর্ণ ও সহযোগিতার এক নতুন অধ্যায় সূচিত হবে বলে আমার বিশ্বাস’।
প্রধানমন্ত্রী বলেন, এক বছরেরও বেশি সময় ধরে তাঁদের প্রশিক্ষণের শেষে মহাকাশের বিষয়ে ভারতীয়দের যে আশা-আকাঙ্খা রয়েছে, তাঁরা তা পূরণের দায়িত্ব গ্রহণ করবেন। তিনি বলেন, “সাধারণতন্ত্র দিবসের এই পবিত্র অনুষ্ঠানে আমি এই চার তরুণকে, এই প্রকল্পে যুক্ত ভারতীয় এবং রুশ বিজ্ঞানী ও প্রযুক্তিবিদদের অভিনন্দন জানাচ্ছি”।
CG/CB/SB
(Visitor Counter : 100
প্রতিরক্ষামন্ত্রক
ওয়াই-৩০২৩ -এর জলযাত্রার সূচনা
নয়াদিল্লি, ১৪ জুলাই, ২০২২
আগামী ১৫ জুলাই, ২০২২-এ কলকাতার গার্ডেনরিচ শিপ বিল্ডার্স অ্যান্ড ইঞ্জিনিয়ার্স লিমিটেড -এ হুগলি নদীতে ‘প্রোজেক্ট ১৭এ ফ্রিগেট দুনাগিরি’র জলযাত্রার সূচনা হতে চলেছে। প্রতিরক্ষা মন্ত্রী শ্রী রাজনাথ সিং অনুষ্ঠানে প্রধান অতিথি হিসেবে উপস্থিত থাকবেন।
উত্তরাখণ্ডের পর্বতশ্রেণীর নামে নামাঙ্কিত ‘দুনাগিরি’ পি-১৭এ ফ্রিগেট শ্রেণীর চতুর্থ জাহাজ। পি-১৭ ফ্রিগেট -এর উন্নত সংস্করণ এটি। এতে আছে উন্নত আধুনিক বৈশিষ্ট্য, অত্যাধুনিক অস্ত্রশস্ত্র, সেন্সর এবং প্ল্যাটফর্ম ম্যানেজমেন্ট ব্যবস্থা। ‘দুনাগিরি’ এক সময়ের লিয়েন্ডার শ্রেণীর এএসডব্লিউ ফ্রিগেট-এর ‘দুনাগিরি’র নবতম সংস্করণ। পূর্বতন ঐ ‘দুনাগিরি’ ১৯৭৭-এর ৫ মে থেকে ২০১০-এর ২০ অক্টোবর পর্যন্ত ৩৩ বছর ধরে বহু অভিযানের এবং বহুজাতিক মহড়ার সাক্ষী ছিল। পি-১৭এ প্রকল্পের প্রথম দুটি জাহাজের জলযাত্রার সূচনা হয়েছিল ২০১৯-এ এমডিএল-এ এবং ২০২০-তে জিআরএসই-তে। তৃতীয় জাহাজ -র জলযাত্রার সূচনা হয়েছিল এ বছরের ১৭ মে এমডিএল-এ। নির্দিষ্ট লক্ষ্যে জাহাজ নির্মাণে আত্মনির্ভর হতে উৎসাহ দেওয়ার ফলেই এত কম সময়ের মধ্যে চতুর্থ জাহাজটিরও জলযাত্রার সূচনা করা গেল।
পি-১৭এ জাহাজগুলির নকশা করেছে ভারতীয় নৌ-বাহিনীর ডিরেক্টরেট অফ নাভাল ডিজাইন । এরা অতীতেও দেশজ প্রযুক্তিতে একাধিক যুদ্ধ জাহাজের নকশা তৈরিতে নেতৃত্ব দিয়েছে। এটি দেশের আত্মনির্ভর হওয়ার লক্ষ্যে একটি পদক্ষেপ কারণ, যন্ত্রপাতি এবং উপকরণের ৭৫ শতাংশ বরাতই দেওয়া হয়েছে এমএসএমই সহ দেশজ সংস্থাগুলিকে।
(PG/AP/DM
ক্রেতা, খাদ্যএবংগণবন্টনমন্ত্রক
রাজ্য সরকার/ কেন্দ্রশাসিত অঞ্চলের প্রশাসন দ্বারা প্রতিষ্ঠিত ১৭৯টি মূল্য পর্যবেক্ষণ কেন্দ্র থেকে দৈনিক ভিত্তিতে ২২টি নিত্য প্রয়োজনীয় খাদ্য সামগ্রীর পাইকারি ও খুচরো মূল্যের ওপর নজরদারি চালানো হচ্ছে
নতুন দিল্লি, ০১ ডিসেম্বর, ২০২১
কেন্দ্রীয় উপভোক্তা বিষয়ক, খাদ্য ও গণবন্টন প্রতিমন্ত্রী শ্রী অশ্বিনী কুমার চৌবে আজ লোকসভায় এক প্রশ্নের লিখিত উত্তরে জানিয়েছেন যে, রাজ্য সরকার/ কেন্দ্রশাসিত অঞ্চলের প্রশাসন দ্বারা প্রতিষ্ঠিত ১৭৯টি মূল্য পর্যবেক্ষণ কেন্দ্র থেকে দৈনিক ভিত্তিতে ২২টি নিত্য প্রয়োজনীয় খাদ্যসামগ্রীর পাইকারি ও খুচরো মূল্যের ওপর নজরদারি চালানো হচ্ছে। বাস্তব সময়ের ওপর ভিত্তিতে দৈনিক মূল্য এবং মূল্য প্রবণতার বিষয় বিশ্লেষণ করে প্রয়োজনীয় নীতি গ্রহণ করা হয়।
দেশে অভ্যন্তরীণ খাদ্যসামগ্রীর উপস্থিতি এবং প্রয়োজনীয় খাদ্যদ্রব্যের দাম স্থিতিশীল করতে সরকার সময়ে সময়ে বিভিন্ন ব্যবস্থা গ্রহণ করে থাকে। এছাড়াও খাদ্যসামগ্রীর দাম কমাতে বাফার স্টক থেকে খাদ্যসামগ্রী ছাড়া, মজুতের সীমা আরোপ, মজুত রোধে মজুতদারদের ওপর নজরদারি এবং আমদানি শুল্ক, ন্যূনতম রপ্তানি মূল্য ও রপ্তানি বিধিনিষেধের মতো বাণিজ্য নীতিতে পরিবর্তনের ক্ষেত্রে একাধিক গুরুত্বপূর্ণ পদক্ষেপ নেওয়া হয়ে থাকে।
খাদ্যসামগ্রী উৎপাদন বৃদ্ধির জন্য কৃষকদের উৎসাহিত করতে সরকার উপযুক্ত ন্যূনতম সহায়ক মূল্য ঘোষণা করেছে। পাশাপাশি কৃষি উৎপাদন বৃদ্ধির লক্ষ্যে উদ্যানপালনের সমন্বিত উন্নয়ন, জাতীয় খাদ্য সুরক্ষা মিশন, অপারেশন গ্রিন ইত্যাদির মতো প্রকল্পগুলিও বাস্তবায়িত করা হয়েছে। এতে কৃষি সামগ্রীর উৎপাদন বৃদ্ধি পাবে এবং কৃষি পরিকাঠামোতে গতি আসবে।
CG/SS/SKD/
(Visitor Counter : 77
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
কর্ণাটকে সংক্রমণের সংস্পর্শে আসা এবং বাড়ি বাড়ি সমীক্ষা চালানোর তথ্য প্রযুক্তি নির্ভর সর্বাত্মক উদ্যোগের প্রশংসা করল কেন্দ্র
নয়াদিল্লী, ১৯ জুন, ২০২০
কেন্দ্র, কোভিড-১৯ মহামারীর ব্যবস্থাপনায় কর্ণাটক সরকারের উদ্যোগের প্রশংসা করেছে। এর মধ্যে রয়েছে কোভিড-১৯ সংক্রমিতদের চিহ্নিতকরণ এবং শারীরিকভাবে বা টেলিফোনের মাধ্যমে দেড় কোটির বেশি বাড়িতে সমীক্ষা চালানো। বহুস্তরীয় সংস্থাগুলিকে যুক্ত করে প্রযুক্তির মাধ্যমে এই দুটি উদ্যোগ সম্পূর্ণ সরকারি প্রচেষ্টা। সরকার সফলভাবে সংক্রমিতদের শনাক্ত করে এই ভাইরাসের সংক্রমণকে আটকাতে পেরেছে।
কেন্দ্র অন্য রাজ্যগুলিকে পরামর্শ দিয়েছে কোভিড-১৯ মহামারীর ব্যবস্থাপনায় এই ভালো উদ্যোগগুলি তারা গ্রহণ করতে পারেন।
সংক্রমিতদের সংস্পর্শে কেউ আসলে তাঁকে চিহ্নিত করা এই মহামারীর প্রতিরোধের একটি গুরুত্বপূর্ণ পদক্ষেপ। এর মাধ্যমে স্বাস্থ্য পরিকাঠামোর ওপর কোনো বাড়তি চাপ সৃষ্টি হয়না। কেন্দ্রের বেশি ঝুঁকি এবং কম ঝুঁকির সংস্পর্শের নিয়মকে কর্ণাটক সরকার আরও প্রসারিত করেছে। সংক্রমিতদের সংস্পর্শে কারা কারা এসেছেন সে বিষয়ে কর্ণাটক সরকার বিস্তারিতভাবে তথ্য সংগ্রহ করেছে এবং তাদের কঠোরভাবে কোয়ারানটাইনে রাখা হয়েছে।
রাজ্যের সাধারণ পরিচালন ব্যবস্থা অনুযায়ী ১০ হাজারের বেশি প্রশিক্ষিত কর্মী সংক্রমিতদের সংস্পর্শে কারা কারা এসেছেন তাদের চিহ্নিত করেছে। এই বিপুল কাজে ‘কনট্যাক্ট ট্রেসিং মোবাইল অ্যাপ’ এবং ওয়েব অ্যাপ্লিকেশনকে কাজে লাগানো হয়েছে। এরফলে সংক্রমিতদের যথাযথভাবে চিহ্নিত করা গেছে।
কর্ণাটক রাজ্যের বড় বড় পুরসভাগুলির বস্তি অঞ্চলের বাসিন্দাদের মধ্যে যারা সংক্রমিতদের সংস্পর্শে এসেছেন, তাঁদের বাধ্যতামূলক কোয়ারানটাইনে পাঠিয়ে সংক্রমণ আটকান সম্ভব হয়েছে। রাজ্যে বাইরে থেকে যারা এসেছেন তাদের ‘সেবা সিন্ধু’ পোর্টালে নাম নথিভুক্ত করতে হয়েছে। এরফলে এইসব লোকেরা পরবর্তী কয়েকদিন বাড়িতে অথবা কোয়ারানটাইন সেন্টারে কেমন করে কাটিয়েছেন সে বিষয়ে তথ্য সংগ্রহ করা সহজ হয়েছে। ‘কোয়ারানটাইন ওয়াচ অ্যাপ’ ব্যবহার করে তৃণমূল স্তরের কর্মীরা কোয়ারানটাইনে পাঠানোর বিষয়ে সিদ্ধান্ত নিয়েছেন। রাজ্য সরকার এলাকা ভিত্তিক উদ্যোগের মাধ্যমে হোম কোয়ারানটাইনের ব্যবস্থা করেছে। কেউ কোয়ারানটাইনের নিয়ম ভঙ্গ করলে তার প্রতিবেশীরা তক্ষুনি সংশ্লিষ্ট কর্তৃপক্ষকে তা জানিয়েছেন।
প্রবীণ নাগরিক, যাঁদের বিভিন্ন রকমের রোগ-ব্যাধি রয়েছে, গর্ভবতী মহিলা এবং যাঁরা তীব্র শ্বাসকষ্ট জনিত অসুখ  অথবা ইনফ্লুয়েঞ্জায় আক্রান্ত তাদের চিহ্নিত করে চিকিসার ব্যবস্থা করা হয়েছে। এখানে রাজ্য সরকার ব্যক্তিগতভাবে অথবা সমীক্ষকদের বাড়ি বাড়ি পাঠিয়ে অথবা টেলিফোনের মাধ্যমে সমীক্ষার কাজ চালিয়েছে।
মে মাসে এই সার্ভেতে ১ কোটি ৬৮ লক্ষ বাড়ির মধ্যে ১ কোটি ৫৩ লক্ষ বাড়িতে জিজ্ঞাসাবাদ করা হয়েছে। হেল্থ সার্ভে অ্যাপ অথবা ওয়েব অ্যাপ্লিকেশন ব্যবহার করে ভোট গ্রহণ কেন্দ্রের বুথ পর্যায়ের আধিকারিকরা প্রয়োজনীয় তথ্য সংগ্রহ করেছেন। গর্ভবতী মহিলা এবং যক্ষ্মা, এইচআইভি, ডায়ালিসিস, ক্যান্সার রুগীদের বিষয়ে তথ্য সংগ্রহ করা হয়েছে। 14410 হেল্পলাইন নম্বরে ফোন করে আপৎমিত্র ব্যবস্থার মাধ্যমে টেলিফোনের সাহায্যে জনসাধারণ স্বাস্থ্যের বিষয়ে পরামর্শ পেয়েছেন। এই প্রক্রিয়ায় ন্যাসকম সাহায্য করেছে। কারুর কোভিড-১৯ সংক্রমণের লক্ষণ দেখা দিলে চিকিৎসকরা টেলিফোনের মাধ্যমে তাদের পরামর্শ দিয়েছেন। সংক্রমিতদের স্বাস্থ্য পরিষেবা নিশ্চিত করতে আশাকর্মীরা নিয়মিত তাঁদের বাড়ি গিয়ে খোঁজখবর করেছেন।
(CG/CB/NS